CELEX: 62009CA0275
Language: et
Date: 2011-03-17 00:00:00
Title: Kohtuasi C-275/09: Euroopa Kohtu (esimene koda) 17. märtsi 2011 . aasta otsus (Raad van State van België (Belgia) eelotsusetaotlus) — Brussels Hoofdstedelijk Gewest jt versus Vlaamse Gewest (Direktiiv 85/337/EMÜ — Teatavate riiklike ja eraprojektide keskkonnamõju hindamine — Lennujaamad, mille lennurada on vähemalt 2100  m pikkune — Mõiste „ehitamine” — Käitamisloa pikendamine)

7.5.2011   
            
            
               ET
            
            
               Euroopa Liidu Teataja
            
            
               C 139/4
            
         Euroopa Kohtu (esimene koda) 17. märtsi 2011. aasta otsus (Raad van State van België (Belgia) eelotsusetaotlus) — Brussels Hoofdstedelijk Gewest jt versus Vlaamse Gewest
   (Kohtuasi C-275/09) (1)
   
   (Direktiiv 85/337/EMÜ - Teatavate riiklike ja eraprojektide keskkonnamõju hindamine - Lennujaamad, mille lennurada on vähemalt 2 100 m pikkune - Mõiste „ehitamine” - Käitamisloa pikendamine)
   2011/C 139/05
   Kohtumenetluse keel: hollandi
   
      Eelotsusetaotluse esitanud kohus
   
   Raad van State van België
   
      Põhikohtuasja pooled
   
   
      Hagejad: Brussels Hoofdstedelijk Gewest, P. De Donder, F. De Becker, K. Colenbie, Ph. Hutsebaut, B. Kockaert, VZW Boreas, F. Petit, V.S. de Burbure de Wezembeek, L. Van Dessel
   
      Kostja: Vlaamse Gewest
   
      Ese
   
   Eelotsusetaotlus — Raad van State van België — Nõukogu 27. juuni 1985. aasta direktiivi 85/337/EMÜ teatavate riiklike ja eratööde keskkonnamõju hindamise kohta (EÜT L 175, lk 40; ELT eriväljaanne 15/01, lk 248) I lisa punkti 7 alapunkti a tõlgendamine — Vähemalt 2 100 m pikkuse lennurajaga lennuväljade ehitamine — Mõiste „ehitamine”
   
      Resolutsioon
   
   Nõukogu 27. juuni 1985. aasta direktiivi 85/337/EMÜ (teatavate riiklike ja eraprojektide keskkonnamõju hindamise kohta, muudetud nõukogu 3. märtsi 1997. aasta direktiiviga 97/11/EÜ) artikli 1 lõike 2 teist taanet ja selle direktiivi I lisa punkti 7 tuleb tõlgendada nii, et:
   
               —
            
            
               olemasolevat lennujaama käitamisluba ei saa juhul, kui ehitustöid ega lennujaamarajatisi füüsiliselt muutvaid sekkumisi ei toimunud, käsitada vastavalt nende sätete tähenduses „projektina” ega „ehitamisena”;
            
         
               —
            
            
               eelotsusetaotluse esitanud kohus peab kohaldatavate siseriiklike õigusnormide alusel — ja võttes vajaduse korral arvesse pärast nimetatud direktiivi jõustumist toimunud mitmete ehitustööde või sekkumiste kumulatiivset mõju — siiski kindlaks tegema, kas see luba on osa mitmeetapilisest loamenetlusest, mille lõppeesmärk on niisuguse tegevuse realiseerimine, mis on projekt nimetatud direktiivi II lisa punkti 13 esimese taande — tõlgendatuna koosmõjus I lisa punktiga 7 — tähenduses. Kui nende ehitustööde või sekkumiste keskkonnamõju ei ole loamenetluse mõnes varasemas etapis hinnatud, peab eelotsusetaotluse esitanud kohus tagama direktiivi kasuliku mõju, seistes hea selle eest, et niisugune hindamine viidaks läbi vähemalt käitamisloa andmise etapis.
            
         
      (1)  ELT C 267, 7.11.2009.